અનુભૂતિ – ખરા પ્રેમની - આખરે થઇ સાચા પ્રેમની અનુભૂતિ... - જલ્સા કરોને જેંતીલાલ
Home જલ્સા કરોને જેંતીલાલ અનુભૂતિ – ખરા પ્રેમની – આખરે થઇ સાચા પ્રેમની અનુભૂતિ…
આકાશ આજે સ્વચ્છ હતું, તોય નિશ્ચય ને આજે એમાં મેઘધનુષ ના સાતેય રંગો દેખાતા હતા, કદાચ રંગ આકાશ માં નહીં હવે એની આંખો માં હતો. ઊડી રહેલા પક્ષીઓ નો કલરવ પણ જાણે સૂરાવલિ રેલવતો હતો કેમ કે સંગીત હવે એના કાન માં જ સતત ગુંજતું હતું. ફૂલો પણ જાણે નિશ્ચય ને સ્મિત આપી બદલા માં સ્મિત ની અપેક્ષા સાથે નીરખી રહ્યા હતા ને નિશ્ચય પણ એના મુખ પર આછું આછું સ્મિત લઈ ને જ કોલેજ તરફ જઈ રહ્યો હતો. શું હતું આ ? નિશ્ચય માટે પણ આ અનુભવ નવોસવો જ હતો, જ્યારથી નવ્યા ને જોઈ ત્યારથી બસ નિશ્ચયના રોમ રોમ માં ખુશી ની શેરો ફૂટી નીકળી હતી, કોલેજ જઈ ને એને જલ્દી થી પોતાની જગ્યા લઈ લેવી હતી હતી, જેથી નવ્યા ને ત્યાથી મન ભરીને નીરખી શકાય.
એમબીબીએસ ના પ્રથમ વર્ષ માં અભ્યાસ કરી રહેલો નિશ્ચય અભ્યાસ ની વચ્ચે વચ્ચે નવ્યા ને નીરખી લેતો ને મન માં ને મન માં ખુશ થતો. કોલેજ કેન્ટીન માં પણ દૂર થી નવ્યા દેખાય એ રીતે બેસતો. એવું નહોતું કે નવ્યા ક્લાસની સૌથી સુંદર છોકરી હતી, ક્લાસ માં નવ્યા કરતાં પણ રૂપ માં આંબી જાય એવી છોકરીઓ હતી પણ નિશ્ચય નું મન અને હ્રદય નવ્યા ની શાલીનતા અને સહજતા પર મોહી પડ્યું હતું, પ્રેમ એ રૂપ માટે નો નહીં પણ હ્રદય થી હ્રદય નો હતો, ખરા હ્રદયે નિશ્ચય નવ્યા સાથે જિંદગી વિતાવવાનો નિશ્ચય કરી ચૂક્યો હતો પણ નવ્યા ને તો આ વાત ની બિલકૂલ ખબર જ નહોતી, ક્યરેક એ ત્રાંસી નજરે નિશ્ચય ને નીરખી લેતી. એક દિવસ લાઇબ્રેરિ માં નિશ્ચય રોંજિંદા ક્રમ મુજબ પોતાના મિત્રો સાથે વાંચી રહ્યો હતો અને અહી પણ એ એવી જગ્યા એ ગોઠવાયો હતો કે લાઇબ્રેરિ માં નવ્યા ને નીરખી શકે.
પછી તો પૂછવું જ શું? દૂર બેસતા નિશ્ચય અને નવ્યા ક્લાસ માં પણ જોડે બેસવા લાગ્યા. કેન્ટીન માં પણ જોડે હતા અને લાઇબ્રેરિ માં પણ સાથે જ વાંચતાં. પોતાની પ્રેમિકા નું નિશ્ચય ખૂબ જ ધ્યાન રાખતો. નિશ્ચય અને નવ્યા ની જોડી ક્લાસ માં સારસ બેલડી ના નામે પ્રખ્યાત થઈ ગઈ. નિશ્ચય ના મિત્રો પણ નવ્યા ને "ભાભી" કહી સંબોધતા ને નવ્યા લજ્જા થી નમી પડતી.
એકબીજા ને લગ્ન નું વચન આપી રહેલા નવ્યા ને નિશ્ચય ના પરિવાર આ વાત થી તદ્દન અજાણ હતા. બંને પૂરો વિશ્વાસ હતો કે તેમના આ સંબંધ ને ઘરે થી મંજૂરી મળી જ જશે પણ આ વિશ્વાશ ને હજુ સમાજ ની કસોટી પાર પાડવાની હતી. નવ્યા ના પપ્પા સમકક્ષ જ્ઞાતિ ના હોવાથી રાજી ના થયા. નિશ્ચય જો બીજી જ્ઞાતિ માં લગ્ન કરે તો એના ઘરે નાના ભાઈ અને બહેન ના લગ્ન મુશ્કેલી માં મુકાઇ જાય એ શંશય નિશ્ચય ના પ્રેમસંબંધ સમક્ષ જીતી ગયો અને નિશ્ચય હારી ગયો. બંને પોતાના માતપિતા ના આજ્ઞાંકિત સંતાનો હતા, આજ સુધી માતપિતા ની દરેક આજ્ઞા નું પાલન કર્યું હતું પણ બંને ના માતપિતા નવ્યા ને નિશ્ચય ના હ્રદય થી હ્રદય ના સંબંધ ને સમજી ના શક્યા. વાંક બંને નો એટલો જ કે એકબીજા ને ખરો પ્રેમ કર્યો હતો.
બંને નો એમબીબીએસ નો અભ્યાસક્રમ પૂર્ણ થઈ ગયો હતો, શહેર માં જ બંને ને અલગ અલગ હોસ્પિટલ માં નોકરી મળી ગઈ, બંને પોતાના નવા લીધેલા મકાન ને ઘર માં રૂપાંતરિત કરવા માં લાગી ગયા. અત્યાર સુધી માં હોસ્ટેલ લાઇફ જીવી રહેલા નિશ્ચય અને નવ્યા માટે આ નવોસવો જ અનુભવ હતો. નિશ્ચય ના માથે ઘર ના મોભી તરીકે ની એક મોટી જવાબદારી આવી હતી અને એ આ જવાબદારી ને સારી રીતે નિભાવી રહ્યો હતો. નિશ્ચય અને નવ્યા સાંજે ઘરે સાથે આવતાં. નવ્યા ને રસોઈ બનાવતાં નહોતું આવડતું. આવતાં જ નવ્યા ને એ રસોઈ માં મદદે લાગી જતો, પ્રેમ થી નવ્યા ને પોતાના હાથે ખવડાવતો. બંને સાથે જોબ પર જતાં. એક રોજ બરોજ ના જીવન માં બંને ઘડાઈ ગયા હતા. નવ્યા નો ઉછેર ખૂબ જ શ્રીમંત પરિવાર માં થયો હતો અને એ પણ પોતાના આ નવા ઘર માં થોડીક સુખ સુવિધા ને અભાવ ને અનુકૂળ થવા પ્રયત્ન કરી રહી હતી. સ્વાભાવિક છે કે હવે નિશ્ચય પાસે સમય નહોતો નવ્યા ને સતત મેસેજ કરવાનો કે કોલ કરવાનો પણ નવ્યા હજુય એ જ પ્રેમ ને ઝંખતી હતી.
થોડીવાર માં ઘર ના મુખ્ય દરવાજા નો બંધ થવાનો અવાજ આવ્યો પણ નિશ્ચય હજુય પોતાની જગ્યા એ ઠેર નો ઠેર હતો.
થોડીવાર માં ઊભા થતાં જ નિશ્ચય એ જોયું કે નવ્યા નહોતી, બહાર પણ નહોતી. હાંફળો ફાંફળો થતો નિશ્ચય નવ્યા ને ચારેકોર શોધી રહ્યો હતો, નવ્યા ઘર માં નહોતી, નવ્યા નો ફોન પણ ઓફ આવતો હતો.
Previous articleઆ રાજ્યોમાં બીજી લહેર બાદ ફરી વધવા લાગ્યા છે કેસ, જાણો ક્યાં વધી રહ્યું છે સંક્રમણ
Next articleદિવ્યાંગ વિદ્યાર્થીઓની આંખો બનેલા રાઇટર્સનું આ ગ્રૂપે કર્યું સન્માન, જાણીને તમને પણ થશે ગર્વ